מיכל בר-אשר סיגל

מיכל בר-אשר סיגל (נולדה ב-1979) היא פרופסור חבר במחלקה למחשבת ישראל באוניברסיטת בן-גוריון שבנגב וחוקרת תלמוד ישראלית. היא חברה ב"אקדמיה הצעירה" במסגרת האקדמיה הלאומית הישראלית למדעים, ומעורכי כתב העת אוקימתא.

ביוגרפיה 
בר-אשר סיגל קיבלה תואר ראשון ותואר שני מן המחלקה לתלמוד שבאוניברסיטה העברית בירושלים. לאחר מכן, עשתה תואר שני נוסף ודוקטורט במדעי הדתות באוניברסיטת ייל נושא עבודת הדוקטורט שלה היה השוואה בין התלמוד הבבלי לבין טקסטים של ספרות מונסטית בת התקופה.

בר-אשר סיגל זכתה במלגת אלון ונבחרה לאקדמיה הצעירה הישראלית. בשנת 2018 נבחרה לשמש בוועד המנהל של האקדמיה הצעירה.

היא נשואה לפרופ' אליצור בר-אשר סיגל, חוקר לשון עברית באוניברסיטה העברית בירושלים והיא כלתו של פרופ' משה בר-אשר. בר-אשר סיגל היא בתה של אנט סיגל, אחותו של גיל סיגל ונכדתה של סוזן דניאל-נטף.

מחקרה 
עבודתה המחקרית של בר-אשר סיגל מתמקדת במחקר פילולוגי של טקסטים חז"ליים וכן במחקר היחסים שבין יהודים לנוצרים במהלך שלהי העת העתיקה (המאה ה-1 עד המאה ה-7 לספירה) בהתבסס על ספרות חז"ל (ובעיקר התלמוד הבבלי) ובהתבסס על ספרות נזירית נוצרית בת אותה התקופה.

ספרה הראשון המבוסס על עבודת הדוקטורט יצא בשנת 2013 ונקרא "Early Christian Monastic Literature and the Babylonian Talmud". הספר יצא בהוצאת קיימברידג' וזכה בפרס לאוטנשלגר מטעם אוניברסיטת היידלברג. הספר בחן מקבילות ספרותיות בין ספרות הנזירים הנוצרית לתלמוד הבבלי וטען לקשרים ישירים בין השניים. הספר עוסק בהשוואה שבין טקסטים מן התלמוד הבבלי לבין מקבילות בספרות הנזירית ובעיקר ביחס לחיבור "" (Apophthegmata Patrum).

ספרה השני נקרא "Jewish – Christian Dialogues on Scripture in Late Antiquity: Heretics Narratives of the Babylonian Talmud". הוא עוסק בהשוואה שבין אבות הכנסייה לתלמוד הבבלי ומשתמש בסיפורי מינים כשיקוף ל.

בשנת 2021 היא זכתה למענק מחקר בסך 2.2 מיליון שקלים כדי לקדם מחקר בין־תחומי במסגרת הפרויקט "פומב"י - אופק חדש למחקר בין־תחומי". שותפיה לזכייה הם פרופ' יוסי יובל, ראש בית-ספר סגול למדעי המוח באוניברסיטת תל אביב, ופרופ' בינה קליסקי - פיזיקאית מאוניברסיטת בר־אילן.

קישורים חיצוניים 
 

 קורות חייה של מיכל בר-אשר סיגל, באתר האקדמיה הישראלית הצעירה
 דף אישי, באתר סגל החוג למחשבת ישראל באוניברסיטת בן-גוריון

הערות שוליים 

חוקרות תלמוד
חוקרי תלמוד
בוגרות האוניברסיטה העברית בירושלים
בוגרי האוניברסיטה העברית בירושלים
חוקרות נצרות
חוקרי נצרות
חברות האקדמיה הצעירה הישראלית
חברי האקדמיה הצעירה הישראלית
חוקרי ספרות חז"ל
זוכי מלגת אלון
סגל אוניברסיטת בן-גוריון בנגב: מחשבת ישראל
ישראליות שנולדו ב-1979
ישראלים שנולדו ב-1979